Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: már 9/1992. (I. 30.) AB határozatának indokolásában rámutatott arra, hogy a jogbiztonság egyik alapkövetelménye,
Paragraph Index: 472

már 9/1992. (I. 30.) AB határozatának indokolásában rámutatott arra, hogy a jogbiztonság egyik alapkövetelménye, hogy a jogszabályok működésüket tekintve kiszámíthatóak és előreláthatóak legyenek a norma címzettjei számára, továbbá a jogintézmények csak az eljárási normák betartásával működnek alkotmányosan. Az állampolgári jogok országgyűlési biztosa megállapította, hogy a jogalkotó szándékának vélelmezése kiszámíthatatlanná teszi a jogalkalmazást, ami az Alkotmány 2. § (1) bekezdésében foglalt jogállam, valamint az ebből eredő jogbiztonsághoz való joggal, továbbá az Alkotmány 57. § (5) bekezdésében garantált jogorvoslathoz való joggal összefüggésben okoz visszásságot. Kiegészítő jelentésében az országgyűlési biztos 1998. április 30-án kezdeményezte, hogy a belügyminiszter — a Menekültügyi és Migrációs Hivatal felettes szervének vezetőjeként — intézkedjen panaszos menekült jogállásának megszüntetéséről szóló határozat visszavonásáról, illetve panaszos menekült jogállásának igazolására szolgáló okiratok kiadásáról. A Menekültügyi és Migrációs Hivatal főigazgatója 1998. június 22-én kelt válaszában a megismételt ajánlást elfogadta és tájékoztatta az országgyűlési biztost arról, hogy panaszos menekült jogállását igazóló okiratokat a Hivatal kész kiadni. Teljes szöveg: 2. § (1) bek. OBH 6974/1997. Az Alkotmány 2. § (1) bekezdésében deklarált jogállamiságból fakadó jogbiztonság követelményével, az 57. § (5) bekezdésében biztosított jogorvoslathoz való joggal, az egészséges környezethez (18. §) és a testi-lelki egészséghez való (70/D. §) joggal összefüggésben visszásságot okoz — a hatóság, ha a tényállást nem kellően tisztázza; ha nem foglalja határozatába rendelkezéseit, hanem azokat ki kell következtetnie az ügyfélnek; ha ugyanazon ingatlanra építési és fennmaradási engedélyt is kiad; ha a telephely-engedélyezésről szóló jogszabály hatályon kívül helyezésével a jegyző ezen hatáskörének megszűntét úgy értelmezi, hogy e hatósági eljárásokban volt szakhatóságok hatósági hatásköre is megszűnt, így az általuk támasztott követelmények megsértése ügyében nem intézkedik; ha a hozzá benyújtott panaszt a hatáskörrel rendelkező szervhez nem továbbítja; — a felettes szerv, ha mindezek észlelésekor nem jár el, — a telepengedélyezés jogi szabályozásának hiányossága. A panaszos azt kifogásolta, hogy szomszédja engedély nélkül építkezett, a lebontásra vonatkozó kötelezettségének nem tett eleget, a szabálytalan építményben zajos és környezetszennyező autószerelő műhelyt üzemeltet. Az eljáró, illetve eljárni köteles hatóságok hibás döntései, halogatása és mulasztása folytán jogai sérültek. Az állampolgári jogok országgyűlési biztosa megállapította, hogy az építésügyi hatóság az engedély nélkül épített műhelyre bontást rendelt el, amely 1995 márciusában jogerőssé vált. Az önkormányzat jegyzője többszöri határidő-módosítást engedélyezett, minek következtében az engedély nélkül létesített építmény nem került bontásra. Az utolsó ízben

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes